LED izzót találtak a kislány tüdejében
Az orvosok is meglepődtek azon, amit a kislány tüdejében találtak.
Köhögéssel és magas lázzal vittek orvoshoz egy indiai kislányt, Ariba Khant. A kórházban tüdőröntgent készítettek róla, a felvételről pedig kiderült, hogy valamilyen apró tárgy akadt fenn a kislány jobb hörgőjén. A szülei arra gyanakodtak, hogy egy tűt nyelhetett le.

A csöppség antibiotikumokat és szteroidokat kapott, hogy elmúljon a fertőzés, amit az idegen test okozott. Ezek után csipesszel távolították el a tárgyat, melyről ekkor derült ki, hogy egy LED izzó.

„Ilyet még nem láttam, pedig több ezer hörgőtükrözést hajtottam már végre” – mondta dr. Divya Prabhat, a beavatkozást végző orvos.

A kislány az izzót akkor nyelhette le, amikor a játék mobiltelefonjával játszott.
led kislány röntgen